Sonikas

Ežiukas Sonikas

"*Aš esu Ežiukas Sonikas! Neturiu jokio šeimininko, išskyrus vėją, kuris pučia nevaržomai!*"
―Sonikas
**Sonikas** (ソニック・ザ・ヘッジホッグ *Sonikku za Hejjihoggu*, g. birželio 23) yra pagrindinis veikėjas *Sonic the Hegehog* vaizdo žaidimų serijoje ir Segos talismanas. Tai antropomorfinis ežys gimęs su gebėjimu bėgti greičiau už garso greitį, dėl to jis taip pavadintas, ir pasižymi labai greitais refleksais. Kaip žymi jo rūšis, Sonikas taip pat gali susiriesti į kamuoliuką, kad galėtų apsisaugoti ir tuo pačiu metu pulti priešus.

Nuo to laiko, kai pradėjo kovoti prieš neteisybę, Sonikas yra taikos valdovas, ir yra garsus visame pasaulyje už jo gelbėjimą begalę kartų. Savo daugybės nuotykių metu, Sonikas keliavo nuo pasaulio krašto iki kur siekia erdvė ir laikas, susidurdamas su daugybę kliūčių, kurios bandė jį, kurių dėka pelnė daug draugų ir daugybės priešų panieką. Žinomas dėl jo legendinio pasipūtusio elgesio, gero būdo, ir šiek tiek silpno temperamento, visgi turi stiprų teisybės, gailestingumo jausmą, meilę laisvei ir nuotykiams, Sonikas naudojasi savo gebėjimais, kad apsaugotų nekaltus žmones nuo jo pasaulio ir nuo piktųjų jėgų, ypač nuo jo pagrindinio priešo, Daktaro Eggmano.

## Asmenybė

Sakoma, kad Sonikas yra "kaip vėjas", slydinėtojas, kuris niekada nesustoja, laisvos dvasios ir visada mėgstantis pasinerti į nuotykius. Jis už viską labiau vertina laisvę ir siekia gyventi mieliau pagal savo taisykles, negu pagal aplinkinių, pagal suvaržytas pareigas ar įvaizdį. Apie tai, ką aplinkiniai sako, jis negalvoja dukart, savo nuomonės nekeičia. Kadangi yra gimęs bėgti, nieko Sonikui nėra smagiau kaip keliavimas po pasaulį. Būdamas atsidavęs laisvam gyvenimo mėgavimuisi, jis niekada neužsistovi vietoje pernelyg ilgai ir skuba ieškoti įvairių išbandymų, šitaip padarydamas savo gyvenimą niekada nesibaigiančiu nuotykiu. Jis negali pakęsti minties, kad gali būti suvaržytas, o jei taip nutinka, Sonikas tampa tikrai neramiu ir susierzinusiu.

## Galios ir sugebėjimai

### Transformacijos

#### *Super Sonikas*

Pasinaudojęs visais septyniais Chaoso Deimantais, Sonikas gali pereiti į vadinamą Super lygmenį, kuris jį būtent ir transformuoja į **Super Soniką**. Tai dažniausiai naudojama Soniko transformacija, šiame lygyje jis tampa dvigubai pranašesniu. Be to jis įgyja gebėjimą skraidyti ir yra beveik nepažeidžiamas. Bet kadangi ši forma reikalauja daug energijos, ji negali būti naudojama ilgai.

#### *Hyper Sonikas*

Pasinaudojęs septynių Super Deimantų galia, Sonikas gali pereiti į dar galingesnę Super Soniko transformaciją: **Hyper Soniką**. Ši transformacija turi tokias pat savybes kaip Super Soniko, išskyrus tai, kad Hyper Soniko galios yra žymiai didesnės ir patobulintos.

#### *Darkspine Sonikas*

Panaudojęs neapykantos, liūdesio ir įniršio žiedus, Sonikas tampa vadinamuoju „Darkspine“. Tokį lygį jis pasiekia po to, kai miršta Šahra. Šioje formoje Sonikas geba skraidyti, įgauna neregėtai daug galios, jo Sielos Matuoklis tampa neišsemiamas, be to įgyja pirokinetinių sugebėjimų. Bet kadangi šį lygį pasiekia skatinamas neapykantos, jis tampa gerokai žiauresnis ir negatyvesnis.

## Silpnybės

Sonikas nesugeba tinkamai plaukti ir patekęs į vandenį šis ima skęsti tarytum akmuo. Tai tikriausiai susiję su jo akvafobija – Sonikas mano, kad jam patekus į vandenį jis bus įkalintas ir jo niekas nebegalės išgelbėti. Tačiau ši jo baimė retai parodoma. Aišku yra išimtys, pavyzdžiui žaidime *Sonic Free Riders* Sonikas geba laisvai nardyti po vandeniu, o kai kuriuose žaidimuose jis geba greitai bėgti vandens paviršiumi.

## Išvaizda

Sonikas yra antropomorfinis ežys, mėlynu kailiu, pasidengęs beveik per visą jo kūną. Odos spalva yra persikinės spalvos, nors mažiau matoma nei kailis. Seniau Sonikas buvo žemesnis, jo liemuo buvo apvalesnis, o akys buvo juodos. Tačiau augant susiformavo žalios akys ir ilgesnis liemuo. Jo galva padengta keliais mėlynais spygliais, kurie siekia ir nugarą. O po spygliais turi ir nežymią uodegą.
Kategorija:Geriečiai
Kategorija:Žaidimų veikėjai
Kategorija:Vyrai
Kategorija:Ežiai
Kategorija:Riteriai